ভারত আমেরিকার সুবিধা নিচ্ছে : ট্রাম্প

ওয়েব ডেস্ক: ফের একবার মার্কিন প্রেসিডেন্ট ডোনাল্ড ট্রাম্প (Donald Trump) আমেরিকার আন্তর্জাতিক উন্নয়ন সংস্থা (USAID) কর্তৃক ভারতকে দেওয়া তহবিলের ওপর আক্রমণ করেছেন। ট্রাম্পের দাবি নির্বাচনে সাহায্য করার জন্য ভারতকে ১৮ মিলিয়ন ডলার দিয়েছেন।

আমেরিকার নবনির্বাচিত প্রেসিডেন্ট বলেন, নির্বাচনের জন্য ভারতকে তহবিল প্রদান অপ্রয়োজনীয়। ভারতের আদৌ কোনও আর্থিক সাহায্যের প্রয়োজন নেই। তাঁর আরও দাবি, ভারত আমেরিকার ‘সুযোগ নেয়’ এবং বিশ্বব্যাপী সর্বোচ্চ শুল্ক আরোপ করে।

আরও পড়ুন: সংশোধিত অ্যাডভোকেট বিলে পরিবর্তনে সম্মত কেন্দ্রীয় সরকার

ট্রাম্প বললেন, নির্বাচনের আগে ভারতকে টাকা দিচ্ছেন? ভারতের টাকার দরকার নেই। তারা আমাদের সুযোগ নেয়। এমনকী বিশ্বের সর্বোচ্চ শুল্ক যুক্ত দেশগুলির মধ্যে ভারত অন্যতম। তারা ২০০ শতাংশ শুল্ক আরোপ করে। তবুও আমরা ভোটের আগে বিপুল পরিমাণ অর্থ তাদের দিয়ে দিই।’ উল্লেখ্য, এই নিয়ে চতুর্থবারের মতো ট্রাম ভারতে ভোটারদের অংশগ্রহণ বাড়াতে USAID-র তহবিল সম্পর্কে তার দাবি জানান। এর আগেও ট্রাম্প এ বিষয়ে একাধিক প্রশ্ন তুলেছেন। বলেছিলেন, এই তহবিল অন্য কাউকে নির্বাচনে জিততে সাহায্য করার জন্য তৈরি।

এর আগে ভারতের বিদেশমন্ত্রী এস. জয়শঙ্কর শনিবার বলেছিলেন, ভারতীয় নির্বাচনের সম্ভাব্য বিদেশী হস্তক্ষেপ সম্পর্কে ট্রাম্প প্রশাসনের দেওয়া বিবৃতি নিয়ে সরকার তদন্ত করছে। তিনি আরও বলেন, ‘ঘটনাটি বেরিয়ে আসবে’। অনুষ্ঠানে বক্তব্য রাখতে গিয়ে জয়শঙ্কর আরও বলেন ‘সরল বিশ্বাসে’ USAID ভারতে কাজ করার অনুমতি পেয়েছে। আমেরিকার থেকে এমন ইঙ্গিত পাওয়া গিয়েছে, ‘কিছু কার্যকলাপ খারাপ উদ্দেশ্য নিয়ে করা হচ্ছে’।

জয়শঙ্কর বলেন, আমি মনে করি ট্রাম্প প্রশাসনের কিছু লোক গুরুত্বপূর্ণ তথ্য জনসমক্ষে প্রকাশ করেছে। যা উদ্বেগজনক। যদিও সরকার সক্রিয়ভাবে বিষয়টির তদন্ত করছে। আমিও বিষয়টি খতিয়ে দেখছি। এই ধরনের সংস্থাগুলি তাদের কার্যকলাপ সম্পর্কে রিপোর্ট দিতে বাধ্য। আমার বিশ্বাস, ঘটনা শীঘ্রই প্রকাশ্যে আসবে।